Diari Oficial de la Generalitat Valenciana


Sumari del DOGV 9334, del 09-05-2022 (2022/3909)

RESOLUCIÓ de 28 d'abril de 2022, de la Presidència de la Generalitat, per la qual s'aprova l'escut del municipi d'Alborache.
----------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3909


Data del document
:   28-04-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 d'abril de 2022, de la Presidència de la Generalitat, per la qual s'aprova l'escut del municipi d'Alborache. [2022/3909]  
El ple de l'ajuntament d'Alborache en les sessions ordinàries de 26 de gener de 2021 i 25 de maig de 2021, va adoptar els acords per la majoria absoluta del nombre legal de membres de la corporació local, d'aprovació de la proposta de l'escut municipal, perquè el represente i simbolitze, d'acord amb la proposta realitzada en l'informe del Consell Tècnic d'Heràldica i Vexil·lologia de data 23 d'octubre de 2020.  
  
Consta acreditat en l'expedient el compliment del tràmit d'informació pública i la publicació de l'anunci en el Diari Oficial de la Generalitat Valenciana núm. 9020, de 15 de febrer de 2021, i al tauler d'edictes de l'ajuntament. Així mateix, la secretaria de l'ajuntament ha certificat la presentació d'una al·legació durant el període d'exposició pública, la qual va ser resolta en la sessió del ple de data 25 de maig de 2021.  
  
El Consell Tècnic d'Heràldica i Vexil·lologia, va emetre un dictamen favorable, en la sessió de data 23 de juliol de 2021, a la proposta d'aprovació de l'escut municipal, i va considerar correcta la seua representació gràfica en la sessió de 4 de març de 2022.  
El procediment s'ha tramitat d'acord amb el que estableix l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per això, i fent ús de les atribucions conferides per la legislació vigent, resolc:  
  
Aprovar l'escut del municipi d'Alborache (València) que queda organitzat de la manera següent:  
«Escut quadrilong de punta redona. Partit. En el primer quarter, una torre d'or en camp d'atzur. En el segon. Tres marcs d'or en camp de gules, ben ordenats. Al timbre, corona reial oberta, segons ús del Regne de València».  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació en el Diari Oficial de la Generalitat Valenciana d'aquesta resolució, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la notificació o publicació d'aquesta resolució en el Diari Oficial de la Generalitat Valenciana, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que la persona interessada siga una administració pública, no és possible interposar un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 28 d'abril de 2022.- La secretària autonòmica de Cohesió Territorial i Polítiques contra el Despoblament. (p. d. R 17.02.2022, DOGV 21.02.2022): Elena Cebrián Calvo.